《泥莲庵夜宿，同子万弟与寺僧闲话（庵外有白》
清代·陈维崧

倦客心情，况遇着、秋院捣衣时节。
惆怅侧帽垂鞭，凝情伫寥泬。
节间寺、水窗斜闭，一声磬、林香暗结。
且啜茶瓜，休论尘世，此景清绝。
询开士、杖锡何来？奈师亦江东旧狂客。
惹起南朝零恨，与疏钟呜咽。
有多少、西窗闲话，对禅床、剪烛低说。
渐渐风弄莲衣，满湖吹雪。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。